Gentoftes historie
Gentofte er en af de ældste bebyggelser i den nuværende Gentofte Kommune; her opførtes i anden halvdel af 1100-tallet en kirke. I de følgende århundreder var Gentofte den største landsby i kommuneområdet.
Omkring år 1800 var industrien kommet til Gentofte med anlæggelsen af en strømpefabrik i Mitchellsstræde i 1795.
I 1907 rev man rytterskolen fra 1700-tallet ned for at forlænge Gentoftegade mod syd og forbinde den med de villaområder, der var anlagt i begyndelsen af 1900-tallet. Kommunen overtog i 1918 det tidligere overdrev samt nogle landsteder og deres parker og anlagde Gentofte Park.
Gentoftes bymidte udviklede sig med et homogent præg med kino og butikker. I 1927 blev Gentofte Amtssygehus anlagt i et befolkningstæt område, og samme år blev der anlagt en trolleybusrute for at gøre det lettere at komme frem til sygehuset. Ved Gentofte Park flyttede Gentofte Statsskole i 1928 ind i nye bygninger.
Læs mere om Gentofte
Læs videre om 
Læs også om 
Se alle artikler om Byhistorie